CELEX: 62012TN0527
Language: lt
Date: 2012-12-06 00:00:00
Title: Byla T-527/12: 2012 m. gruodžio 6 d. pareikštas ieškinys byloje DeMaCo Holland prieš Komisiją

26.1.2013   
            
            
               LT
            
            
               Europos Sąjungos oficialusis leidinys
            
            
               C 26/68
            
         2012 m. gruodžio 6 d. pareikštas ieškinys byloje DeMaCo Holland prieš Komisiją
   
   (Byla T-527/12)
   2013/C 26/133
   Proceso kalba: olandų
   
      Šalys
   
   
      Ieškovė: DeMaCo Holland BV (Langedeikas, Nyderlandai), atstovaujama advokatų L. Linders ir S. Bishop
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti jos ieškinį priimtinu ir pagrįstu,
            
         
               —
            
            
               atitinkamai nurodyti Euratomui nedelsiant nutraukti bet kokį planų, į kuriuos teisė priklauso ieškovei, panaudojimą ir priteisti jai iš Euratomo100 000 EUR žalos, padarytos dėl deliktinio pažeidimo, atlyginimą,
            
         
               —
            
            
               priteisti iš Euratomo galimas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškinys susijęs su dėl sutartyje nenumatyto pažeidimo padarytos žalos, kuri kilo dėl to, kad Europos atominės energijos bendrija, atstovaujama Europos Komisijos, panaudojo ieškovei priklausančius techninius brėžinius ir perdavė juos naudoti per viešųjų pirkimų konkurso procedūrą ITER įgyvendinimo ir branduolių sintezės energetikos vystymo (Fusion for Energy) bendrajai įmonei.
   Grįsdama ieškinį ieškovė nurodo, kad atsakovė be leidimo panaudojo jos techninius brėžinius.
   Atsakovė be ieškovės sutikimo panaudojo techninius brėžinius, kuriuos ši pati sukūrė nevykdydama jokios šalių sutarties. Be to, atsakovė palengvino galimybė naudoti šiuos brėžinius trečiosioms šalims, be kita ko, Fusion for Energy.
   Atsakovės tyčinis techninių brėžinių panaudojimas be leidimo yra neteisėtas veiksmas, kuriuo pažeidžiamos ieškovės autorių teisės.
   Taip pasinaudojusi finansinėmis ir intelektinėmis ieškovės pastangomis atsakovė neteisėtai gavo ekonominės naudos, o tai nesuderinama su sąžiningos komercinės veiklos praktika ir sąžininga konkurencija.
   Patirtą žalą sudaro pelnas, kurio ieškovė negavo dėl Fusion for Energy paskelbto viešojo pirkimo konkurso, o tai galėjo įvykti dėl atsakovės įsikišimo, ir kompensacija už ieškovės pažeistas intelektinės nuosavybės teises.